OpenLLM-France/wikimedia huggingface dataset:
# James Scott (Monmoutheko I. dukea)

James Scott, Monmoutheko I. dukea (Rotterdam, 1649ko apirilaren 9a - Londres, 1685eko uztailaren 15a), ingeles noble eta militarra izan zen, Karlos II.a Ingalaterrakoaren sasiko semea. Karlos II.ak bere ondorengo izenda zezan borrokatu zen beti. Ingalaterrako gudarostearen buru izan zen; Holandaren kontrako gerran, 1674an eta 1679an, Bothwell Bridgeko guduan Eskoziako Covenanterren kontra garaipena lortu zuen. Gudu horietan garaile izan bazen ere, Karlos II.ak Jakue II.a, Yorkeko dukea izendatu zuen bere ondorengo. Jakue II.ak atxilotu eta hiltzera kondenatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q140235
* Multimedia: James Scott, 1st Duke of Monmouth / Q140235
# James Scullin

James Henry Scullin (Trawalla, Victoria, 1876ko irailaren 18a - Melbourne, 1953ko urtarrilaren 28a) australiar politikaria izan zen. Australiako 9. lehen ministroa izan zen 1929tik 1932ra.
Irlandar jatorriko langile klaseko familia batean jaio zen. Langile eta dendari lanetan aritu zen Ballaraten. Autodidakta izan zen eta 1903an sartu zen Australiako Alderdi Laboristan. 1910ean aukeratu zuten lehen aldiz parlamentuko kide eta berriro 1922an. 1949 arte egon zen diputatu.
1928an oposizioko buru bihurtu zen eta gehiengo handiz irabazi zituen 1929ko hauteskundeak. Bere agintaldia 1929ko Depresio Handiaren ondorioekin bat etorri zen. Kanpo-zorra ordaintzeko, nekazariei laguntzeko eta pizgarri ekonomikoak sortzeko hainbat plan ezartzen saiatu zen. Hala ere, Senatuak planak blokeatu zituen eta Scullinek murrizketa politika ezarri behar izan zuen. Bere alderdi politikoa zatitu egin zen eta 1931ko hauteskundeak galdu zituzten.
* Datuak: Q23362
* Multimedia: James Scullin / Q23362
# James Russell Lowell

James Russell Lowell (Cambridge, Massachusetts, 1819ko otsailaren 22a - ibidem, 1891ko abuztuaren 12a) estatubatuar olerkari, kritikari, argitaratzaile eta diplomazialaria izan zen.
Bere lehen poema bilduma 1841ean argitaratu zuen, eta Maria White idazlearekin ezkondu zen 1844an. Esklabotzaren mugimendu abolizionistan inplikatu zen eta olerkigintza erabili zuen bere ideia abolizionistak adierazteko. Egunkari abolizionista bat ere argitaratu zuen.
Emaztea hil ondoren hizkuntza irakasle lana onartu zuen Harvarden. 1857an bigarrenez ezkondu zen eta The Atlantic Monthly aldizkariko editore izendatu zuten. Urte batzuk geroago, enbaxadore izendatu zuten Espainian eta, ondoren, Erresuma Batuan.
Fireside poets izeneko olerkarien taldean parte hartu zuen, ohiko forma metrikoak erabili zituzten eta XIX. mendean oso ezagunak izan ziren. Lowellek poesia erabili zuen gizartearen profeta eta kritikari papera jokatzeko. Horrekin erreformak bultzatu zituen, bereziki abolizionismoa.

## Lan hautatuak

Olerkigintza bildumak
* A Year's Life (1841)
* Miscellaneous Poems (1843)
* The Biglow Papers (1848)
* A Fable for Critics (1848)
* Poems (1848)
* The Vision of Sir Launfal (1848)
* Under the Willows (1869)
* The Cathedral (1870)
* Heartsease and Rue (1888)
Saikuntza-bildumak
* Conversations on the Old Poets (1844)
* Fireside Travels (1864)
* Among My Books (1870)
* My Study Windows (1871)
* Among My Books (second collection, 1876)
* Democracy and Other Addresses (1886)
* Political Essays (1888)

## Kanpo estekak

* Datuak: Q449670
* Multimedia: James Russell Lowell / Q449670
# James S. Sherman

James Schoolcraft Sherman (Utica, New York, 1855eko urriaren 24a - ibidem, 1912ko urriaren 30a) estatubatuar politikaria izan zen. Ameriketako Estatu Batuetako 27. presidenteordea izan zen 1909tik hil zen arte.
Ameriketako Estatu Batuetako Alderdi Errepublikanoko kidea izan zen eta 1887tik 1891ra eta 1893tik 1909ra New Yorkeko estatua ordezkatu zuen Ordezkarien Ganberan. 1908ko hauteskundeak irabazi zituen William Howard Taft presidentegaiarekin, eta 1909an presidenteorde karguaren zina egin zuen eta hiru urte geroago hil zen agintaldia bete ezinik.
* Datuak: Q310831
* Multimedia: James Sherman / Q310831
# James Samuel Coleman

James S. Coleman (Indiana, 1926ko maiatzaren 12a - Chicago, 1995eko martxoaren 25a) estatubatuar soziologoa izan zen. Lazarsfeld eskolan egin zituen bere ikasketak. 1980tik Estatu Batuetako indibidualista metodologiko famatuena da; bere teoria utilitarismotik gertuago baitago Raymond Boudon baino. Portaera guztien azalpena, aktoreak gauza bat ala bestea egiteagatik bere buruarentzat aurreikusten dituen onuran datza. Colemanen kezka nagusiena maila mikroa eta makroaren arteko pasabidea zen. Haren iritziz, gertaera makroak portaera mikroek baldintzatzen dituzte; era berean, maila makroak eragina da aktoreen sinismen eta aukereketan.

## Lanak

* Union Democracy (1956 Seymour Martin Lipset-ekin)
* The Adolescent Society (1961)
* Introduction to Mathematical Sociology (1964)
* Equality of Educational Opportunity (1966)
* Youth: Transition to Adulthood (1973)
* High School Achievement (1982)
* Individual Interests and Collective Action (1986)
* Social Theory, Social Research, and a Theory of Action, article in American Journal of Sociology 91: 1309-1335 or. (1986).
* Social Capital in the Creation of Human Capital, article in American Journal of Sociology 94, 95-120 or. (1988).
* Foundations of Social Theory (1990)
* Datuak: Q1681079
# James Sie

James Sie (1962ko abenduaren 18a), estatubatuar ahots-aktorea, aktorea eta umorista da.

## Filmografia

* The Starter Wife
* King of the Hill
* The Grim Adventures of Billy & Mandy
* Danny Phantom - Kwan
* Shorty McShorts' Shorts
* Jackie Chan Adventures - Jackie Chan, Shendu, Chow
* Kung Fu Panda: Legends of Awesomeness - Monkey
* The Secret Saturdays - Shoji Fuzen
* Batman: The Brave and the Bold - Atom, Dyna-Mite, Ryan Choi
* Wolverine and the X-Men - Yakuza Ninja, Yakuza Leader, Sensei Ogun
* The Replacements - Master Pho
* The Adventures of Jimmy Neutron: Boy Genius - Yoo Yee, Elderly Monk, Ninja
* Regular Show - Jimmy

## Kanpo estekak

* Datuak: Q1620971
# James Rothman

James Edward Rothman (Haverhill, Massachusetts, 1950eko azaroaren 3a) estatubatuar biokimikaria da. 2013ko Medikuntzako Nobel Saria jaso zuen Randy Schekman eta Thomas Südhofekin batera besikulako zirkulazioa erregulatzen duen makinerian eginiko aurkikuntzak. Gure zeluletan oinarrizko garraio sistema da makineria hori.
Fisika ikasi zuen Yaleko Unibertsitatean eta biokimika Harvardeko Unibertsitatean. 2003an Memorial Sloan-Kettering Cancer Centerreko biokimika zelularreko saila sortu zuen New Yorken. Irakasle da Yaleko Unibertsitatean, Columbiako Unibertsitatean eta University College Londonen.
* Datuak: Q444270
* Multimedia: James Rothman / Q444270
# James Rudkin

James Rudkin (Northampton (Ingalaterra), 1994ko uztailaren 7an jaioa), britainiar arraunlaria da.
2020ko Udako Olinpiar Jokoetan esku hartu zuen, zortzikoan brontzezko domina lortuz. Taldea hauek osatzen zuten: James Rudkinek berak, Josh Bugajskik, Jacob Dawsonek, Thomas Georgek, Moe Sbihik, Charles Elwesek, Oliver Wynne-Griffithek, Thomas Fordek eta Henry Fieldmanek.
2024ko Udako Olinpiar Jokoetan urrea lortu zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Tokio Japonia | 03 ! | Zortzikoa |
| 2024 | Paris Frantzia | 01 ! | Zortzikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 03 ! | Zortzikoa |
| 2019 | Ottensheim Austria | 03 ! | Zortzikoa |
| 2022 | Račice Txekia | 01 ! | Zortzikoa |
| 2023 | Belgrado Serbia | 01 ! | Zortzikoa |
| Europako Txapelketa ||||
| Urtea | Lekua | Domina | Kategoria |
| 2019 | Luzerna Suiza | 02 ! | Zortzikoa |
| 2021 | Varese Italia | 01 ! | Zortzikoa |

## Erreferentziak

* ↑ "James Rudkin" olympedia.org. (Ingelesez)
* ↑ "James Rudkin" FISAren datu basea. (Ingelesez)

## Kanpo estekak

* Datuak: Q61708029
# Jose Maria Iparragirre Patxi Andion'en era

Jose Maria Iparragirre Patxi Andion'en era 1973an plazaratutako Patxi Andion kantariaren estudioko grabazioa da, seigarrena bere ibilbidean eta euskaraz argitaratutako bakarra nahiz eta guran beste kantak izan. Madrildarra jaiotzez beti Euskal Herriarekin lotu izan zen kantaria. Lan honetan Jose Maria Iparragirreren betiko kantekin batera aurkitutako berriak sartu zituen, esaterako "Trapu zarrak". Luis Iriondok eraman zuen diskoaren hizkutza gainbegiratze lana. Garaian disko honek arrakasta handia izan zuen nahiz eta ikuspuntu berritzailearen ondorioz kritika dezente jaso ere bai.

## Kantuen zerrenda
### A aldea

* 01 - "Nere amak baleki"
* 02 - "Gora Rioja"
* 03 - "Nere etorrera"
* 04 - "Gitarra zahartxo bat"
* 05 - "Trapu zarrak"
* 06 - "Ezkongaietan"
* 07 - "Ume eder bat"

### B aldea

* 08 - "Agur Euskalerriari"
* 09 - "Errukarria"
* 10 - "Zu, maitea"
* 11 - "Nere izarra"
* 12 - "Oi, nere zoragarria"
* 13 - "Zugana Manuela"
* 14 - "Gernikako arbola"

## Kanpo estekak

* Diskoa Youtuben.
* Datuak: Q25475212
# Jose Maria Goyena

Jose Maria Goyena Barandalla (Zarrakaztelu, Nafarroa Garaia, 1930 – Iruñea, 2021eko abuztuaren 13a) enpresaria eta Sodena enpresa publikoaren burua izan zen, Jaime Ignacio del Burgoren eskutik.

## Biografia

Zarrakaztelun jaioa, bere ikasketak Zaragozako Unibertsitatean egin zituen. Han ingeniari teknikoaren titulua eskuratu zuen. 1952an Imenasan, Huarte taldearen enpresan lanean hasi zen. 1953an Felix Huartek Perfrisa sortu zuen; enpresa hau 1955ean Rotxapean (Iruñean) kokatu zen eta Goyena hasi zen bertan lanean. Enpresa berriak frankismoaren ekonomiaren garapenari esker asko zabaldu zen, Goyena zuzendari orokorra izanik. 1973an, ordea, petrolioaren krisia zela eta, Huarte taldeak Perfrisa Ensidesa taldeari saldu zion. Geroago Perfrisa CSI enpresa publikoan sartuko zen. Goyena Berrioplanon zegoen Comelsan hasi zen lanean. Comelsa Perfrisaren eskumendeko enpresa zen. Perfrisatik Movinord sortu zen eta Goyena, Huarte taldearekin eta Barandiaran familiarekin, akzioduna zen.
1983an Jaime Ignacio del Burgok Goyena Sodena buru gisa izendatu zuen. Sodena Nafarroako Foru Aldundiak sortutako elkarte publikoa zen; haren helburua Nafarroara inbertsioak erakartzea zen. Sodenaren %80 kapitala Nafarroako Gobernuarena eta %20a Nafarroako Kutxarena. Goyenak Sodena 1984tik 1987 arte zuzendu zuen, Antonio Aragón industria kontseilaria izan zen urtetan. Sodena utzita beste ekimenetan aritu zen, besteak beste Arvo Sistemetan. Beste enpresa askotan kargua bete zuen. Halaber, Nafarroako Gizakia Helburu Fundazioan lan egin zuen.

## Erreferentziak

* ↑ http://www.varios.cen7dias.es/imprimir_documento.php?b=140&s=7&d=4933
* ↑ https://www.diariodenavarra.es/noticias/navarra/2021/08/13/fallece-jose-maria-goyena-empresario-el-primer-director-empresa-publica-sodena-497295-300.html

## Kanpo estekak

* Datuak: Q108094781
# Jose Maria Gorordo

Jose Maria Gorordo Bilbao (Plentzia, Bizkaia, 1947) politikari jeltzalea da, Bilboko alkatea izana (1987-1990). Bilboko Athletic Klubeko presidente izateko hautagaia ere izan zen, 1994ean.

## Bizitza

Ekonomia eta zuzenbide ikasketak egin zituen Deustuko unibertsitatean eta, 1977an Bilboko Merkataritza eta Industria Ganberako idazkaritzan hasi zen lanean. Euzko Alderdi Jeltzaleko kide zela, Euskal Irrati Telebistako (EITB) zuzendari nagusi izendatu zuten 1985ean eta haren ardurapean ETB2 zabaldu zen, Euskal Telebistako bigarren katea, gaztelaniaz, (1986). Bere karrera politikoaren lehenengo urratsak EAJren baitan egin ondoren, alderdi horretako kide zela iritsi zen Bilboko alkate izatera 1987an eta lehenagotik EITBko buru ere izan zen, besteak beste, jeltzaleek izendatuta 1990ean EAJrekin zuen harremana bertan behera geratu zen.
EAJko kide izan arren, 1993. urtean ICV-EHE izeneko alderdi politikoa sortu zuen; 1995 eta 1999ko hauteskundeetara aurkeztu zen, eta bost eta bi zinegotzi lortu, hurrenez hurren. Alderdi horrek ez zeukan ideologia garbirik, eta EAJtik hurbil bazegoen ere, iritzi ezberdineko pertsonen botoak eskuratu zituen, alkateak udalaren kudeaketa ona egin izanaren fama zeukalako. Politika orokorrari dagokionez, Lizarra-Garaziko Hitzarmenaren sinatzaileetakoa izan zen Gorordoren ICV. 2000. urtearen hasieran, azkenik, gobernu akordioa hitzartu zuen EAJ eta EArekin Bilboko Udalean.
Alkate izan aurretik Deia egunkariaren zuzendari izan zen eta baita EITBko buru ere. Herri Kontuen Euskal Epaitegiko kide izendatu zutenean, zinegotzi karguari uko egin zion. Gorordo Bilbo Euskal Autonomi Erkidegoko hiriburu ezartzearen alde azaldu izan da beti.

## Ikus, gainera

* Bilboko alkateen zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q11929167
# Jose Maria Igartua

Jose Maria Igartua Mendizabal (Elorrio, 1950eko martxoaren 6a - ) euskal herritar futbolari ohia da, Athletic eta Deportivo Alavésen jokatu zuena.
1968ko Olinpiar Jokoetan aritu zuen Espainiako futbol selekzio nazionalarekin.

## Palmaresa

| Titulua | Urtea | Taldea |
| Errege Kopa | 1969 | Athletic Club |
| Errege Kopa | 1973 | Athletic Club |

## Erreferentziak

* ↑ www.sports-reference.com

## Kanpo estekak

* Fitxa - www.athletic-club.net
* Datuak: Q3810510
# Jose Maria Gonzalez de Etxabarri

Jose Maria Gonzalez de Etxabarri Bibanko (Gasteiz, 1875eko ekainaren 11 – Valladolid, 1950eko abenduaren 20a) arabar idazle, katedraduna eta politikaria izan zen. Valladoliden eta Madrilen Zuzenbide-ikasketak egin ondoren, merkataritza zuzenbidearen katedra lortu zuen Valladolideko unibertsitatean. Alderdi Integristako kidea zen eta Arabako senatari aukeratu zuten. Euskal Unibertsitatea sor zedin eskakizuna egin zuen bere senatari kargutik. El Diario de Alava egunkaria sortu zuen eta haren zuzendari izan zen 1895-1903 urteetan. Zuzenbidea, historia, politika eta etika izan zituen aztergai bere idazlanetan.

## Lanak

* Cuadros vivos. Colección de historietas y leyendas, 1894.
* El socialismo y la caridad cristiana, 1898.
* Procedimiento electoral en España, 1899.
* Estudios sobre los efectos morales del tabaco, 1902.
* El Hipnotismo y el Derecho Penal sustantivo,1900.
* Hipnotismo y criminalidad, 1906
* Teatro y moralidad 1909.
* Divorcio y delincuencia, 1903
* Metodología y plan de enseñanza del Derecho Mercantil vigente en España y en las principales naciones de Europa y América, curso de 1913 á 1914. Valladolid, 1913
* El socialismo y los problemas del Derecho Mercantil, 1913.
* La personalidad internacional de la Santa Sede ante los pueblos de raza ibérica. 1928
* Centenario de la Campaña Carlista. Zumalacárregui. Estudios críticos a la luz de documentos inéditos. Vivanco (memorias de su vida militar). Último período de la Campaña, 1935

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q36044948
* Multimedia: José María González de Echávarri / Q36044948
# Jose Maria Iraola

Jose Maria Iraola (Igeldo, Gipuzkoa) musika-konpositore eta musika irakasle gipuzkoarra izan zen.

## Erreferentziak

* ↑ «En torno a la figura de Tomas Garbizu» www.euskonews.eus (Noiz kontsultatua: 2021-07-10).

## Ikus, gainera

* Tomas Garbizu
* José Erviti Segarra
* Teodoro Gamon
* Hipolito Gezala
* Zentenarioa
* Madalenak

## Kanpo estekak

* Datuak: Q107474297
# Kendallen tau

Estatistikan, Kendallen tau, τ tau hizki grekoaz irudikatzen dena, N objektu edo elementu multzo bakar baterako, mailakatze ezberdin biren arteko bateratasun neurria da, hau da sailkapen ezberdinen arteko korrelazio edo adostasun maila neurtzen du. Kendallen tau metodo ez parametrikoen barnean kokatzen da. Maurice Kendall estatistikariak asmatu zuen.
Adibidez, bitez {a,b,c,d} kalitateari buruz ordenatu beharreko lau ardo mota eta A:[a,c,b,d] eta B:[a,c,d,b] bi aditu ezberdinek lau ardoen gainean emandako sailkapenak ardo hoberenetik hasita; Kendallen tau neurriak bi adituen iritzien bateratasun edo adostasuna neurtzen du. Mailakako sailkapenak aldagai kuantitatibo batetik ere erator daitezke, neurri kuantitatiboaren zehaztasuna zalantzazkoa denean. Adibidez, X, Y eta Z ikasleak lortutako kalifikazioak 4, 6 eta 9 izanik hurrenez hurren, kalifikazioaren zehaztasunari buruzko zalantzak badaude, mailakatze bat ezar daiteke kalifikazioetan oinarrituz: [Z,Y,X].

## Kalkulua

Sailkapen bakoitzean bikote ordenatu guztien zerrenda egiten da eta bi zerrenda edo multzoetan ezberdinak diren bikoteak zenbatzen dira. Eskuarki, bi multzoetan ezberdinak diren elementuen kopuruari ezberdintasun simetrikoaren distantzia deritzo eta $d_{\Delta }$ irudikatzen da. Arestiko adibideari helduz:
B(A)= {[a,c], [a,b], [a,d], [c,b], [c,d], [b,d]}
B(B) = {[a,c], [a,b], [a,d], [c,b], [c,d], [d,b]}
Ezberdinak diren bikoteak 2 dira: [b,d] eta [d,b].
Kendallen tau honela kalkulatzen da azkenik, N ordenatutako elementu kopurua izanik:
    $\tau =1-{\frac {2d_{\Delta }}{N(N-1)}}$
Adibideari helduz, honela kalkulatzen da tau neurriak:
    $\tau =1-{\frac {2\times 2}{4\times (4-1)}}=0.67$

## Interpretazioa

Kendallen tau koefizienteak [-1,1] tarteko balioak hartzen ditu. -1 balioa hartuko du, sailkapenak erabat alderantzizkoak direnean. 1 balioa hartuko du bi sailkapenak berdinak direnean. Negatiboa denean, bi sailkapenek alderantzizkoak izateko joera erakusten dute, hainbat eta sendoagoa, -1 baliotik zenbat eta gertuago. Positiboa denean berriz, bi sailkapenak norabide berekoak direla esan nahi du, komunztadura orduan eta sendoagoa dela, 1 baliotik zenbat eta gertuago izan.

## Kanpo estekak

* Datuak: Q3268404
# Kendari

Kendari (indonesieraz: Kota Kendari) Indonesiako hiria da, Hego-ekialdeko Sulawesi probintziako hiriburua. 297 kilometro koadroko eremua du, eta 2010ean 289.966 biztanle zituen.

## Kanpo estekak

* Datuak: Q15379
* Multimedia: Kendari / Q15379
# Kendice

Kendice Eslovakiako udalerri bat da, Prešoveko barrutian kokatuta. 9,34 km²ko azalera du eta 1985 biztanle 2017ko datuen arabera.

## Historia

Idatzizko lehen aipamena 1249. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1106868
* Multimedia: Kendice / Q1106868
# Kendall konderria (Texas)

Kendall konderria (ingelesez: Kendall County) Texasko konderri bat da, Ameriketako Estatu Batuetan. Hiriburua Boerne da. 2010eko zentsuaren arabera 33.410 biztanle zituen, Kendall kilometro koadroko azaleran.

## Geografia

Kendall konderriak 1.717,24 kilometro koadro ditu. Horietatik 1,5 ura dira. Beste 1.715,75 lurra dira. Biztanleria dentsitatea 19,46 da.

## Demografia

2010eko zentsoan bizi ziren 33.410 pertsonetatik 32.575 txuriak edo hispanoak dira. Horietatik hispano edo latino kategorian 6.829 dira. 138 beltzak edo afroamerikarrak. 129 amerikar natiboak ziren eta 13 Hawaii edo Pazifikoko irletako natiboak. 202 asiarrak ziren. Bestelako arraza bat kategorian 26 biztanle daude. Bukatzeko euren burua arraza bat baino gehiagotan 327 pertsonek kokatzen zuten.

### Biztanleria piramidea
## Kanpo estekak

* Datuak: Q115428
* Multimedia: Kendall County, Texas / Q115428
# Kendall udalerria, Kendall konderria (Illinois)

Kendall udalerria Ameriketako Estatu Batuetako Illinois estatuko udalerri bat da, Kendall konderrian. Azken zentsuaren arabera 8.532 biztanle zituen, 39.22 milia karratu (101.6 km$^2$) eremuan.

## Ekonomia

2020ko zentsuaren arabera, Kendall udalerrian 2830 etxebizitza zeuden. Per capita diru-sarrerak 39.419 estatubatuar dolar ziren.

## Kanpo estekak

* Datuak: Q6388940
# Kendallville (Indiana)

Kendallville Indianako hiri bat da. Noble konderrian kokatua dago. 2010ean 9.862 biztanle zituen, 15,66 kilometro koadrotan banatuta.

## Ikus, gainera

* Noble konderria

## Kanpo estekak

* Datuak: Q3240325
* Multimedia: Kendallville, Indiana / Q3240325
# Kendleton (Texas)

Kendleton Texasko hiri bat da. Fort Bend konderrian kokatua dago. 2010ean 380 biztanle zituen, 2,85 kilometro koadrotan banatuta.

## Ikus, gainera

* Fort Bend konderria

## Kanpo estekak

* Datuak: Q981272
* Multimedia: Kendleton, Texas / Q981272
# Kendra Cocksedge

Kendra Margaret Cocksedge (New Plymouth, Taranaki, 1988ko uztailaren 1a) Zeelanda Berriko cricket eta errugbi jokalaria da, errugbian uztartze-erdilari postuan jokatzen duena. Zeelanda Berriko errugbi selekzioan (Black Ferns) eta Canterbury taldean aritzen da. Talde nazionalarekin hiru aldiz irabazi du Emakumezkoen Munduko Errugbi Kopa (2010, 2017, 2021), eta behin zazpiko errugbikoa (2013). 2015ean, World Rugbyren urteko emakumezko jokalari onena izendatu zuten, eta Zeelanda Berriko urteko errugbilaririk hoberena saritzen duen Kelvin Tremain Memorial Trophy jaso zuen 2018an.

## Palmaresa
### Zeelanda Berriko selekzioa

* Munduko Errugbi Kopa
** irabazlea: 2010, 2017, 2021

## Erreferentziak

* ↑ Pomiès, Fabien. Kendra Cocksedge élue meilleure joueuse du monde. rugbyrama.fr (Noiz kontsultatua: 2021-11-2).
* ↑ Kendra Cocksedge la mejor de Nueva Zelanda. rugbyfemenino.com.es (Noiz kontsultatua: 2019-10-11).

## Kanpo estekak

* Kendra Cocksedge, allblacks.com
* Datuak: Q17318599
* Multimedia: Kendra Cocksedge / Q17318599
# Kendo

Kendoa (japonieraz 剣道 kendō) Japoniako borroka arte bat da. Antzinako kenjutsu japoniar eskrima modalitatean jatorria du. Borroka arte horretan, banbuzko ezpatak (shinai) eta babesak (bōgu) erabiltzen dira. Gaur egun, Japoniaz gain mundu osoko herrialde ugaritan praktikatzen den borroka artea da.

## Kanpo estekak

* Datuak: Q170931
* Multimedia: Kendo / Q170931
# Kendra Harrison

Kendra "Keni" Harrison (Tennessee, Ameriketako Estatu Batuak; 1992ko irailaren 18a) atleta estatubatuarra da, hesi-lasterketetan espezializatua. Estatu Batuak ordezkatu zituen 2015eko Munduko Atletismo Txapelketan eta 2016ko Pista Estaliko Munduko Atletismo Txapelketan. 100 metroko hesi-lasterketako munduko errekorra du 2016ko uztailaren 22az geroztik 12,20 segundoko denborarekin, Yordanka Donkova atleta bulgariarrak 28 urte lehenago ezarritako 12,21eko errekorra gaindituz.
Kentuckyko Unibertsitatean, Wildcats taldearekin lehiatu zen, eta 2015eko NCAA txapelketa irabazi zuen bai kanpoan eta bai barrualdean. Kanpoko txapeldunorde nazionala izan zen 2015ean; 2016an seigarren postuan geratu zen Trials Olinpikoetan, Rio de Janeiroko Olinpiar Jokoetarako sailkapena lortu gabe. 2017an laugarren postuan amaitu zuen 2017ko Munduko Atletismo Txapelketan.

## Kanpo estekak

* Datuak: Q20638354
* Multimedia: Kendra Harrison / Q20638354
# Joe Louis Arena

Joe Louis Arena Michigango Detroit hirian dagoen kirol pabilioi bat da. Detroit Red Wings izotz hockey taldearen jokalekua da.
1979an eraikitzez amaitu zuten.

## Kanpo estekak

* Joe Louis Arena kirol pabiloiko webgunea (Ingelesez)
* Datuak: Q168579
* Multimedia: Joe Louis Arena / Q168579
ieaNational Hockey League :
Mendebaldeko KonferentziaEkialdeko Konferentzia
ieaPazifikoar DibisioaAnaheim DucksArizona CoyotesCalgary FlamesEdmonton OilersLos Angeles KingsSan Jose SharksVancouver Canucks
ieaErdialdeko DibisioaChicago BlackhawksColorado AvalancheDallas StarsMinnesota WildNashville PredatorsSt. Louis BluesWinnipeg Jets
ieaAtlantiar DibisioaBoston BruinsBuffalo SabresCanadiens de MontréalFlorida PanthersDetroit Red WingsOttawa SenatorsTampa Bay LightningToronto Maple Leafs
ieaMetropoliar DibisioaCarolina HurricanesColumbus Blue JacketsNew Jersey DevilsNew York IslandersNew York RangersPhiladelphia FlyersPittsburgh PenguinsWashington Capitals :